Gintaras Makarevičius

Gintaras Makarevičius (g. 1965 m. sausio 6 d. Šakaldonyse, Trakų raj.) – Lietuvos dailininkas, scenografas, kino režisierius.

Biografija 
1994 m. Vilniaus dailės akademijoje baigė tapybą, nuo 1995 m. joje dėsto.

Žmona rašytoja, menotyrininkė Aneta Anra Makarevičienė, sūnus Kristianas Adomas (gimęs 2017).

Tapybos darbų paroda "Titanike"

Kūryba 
Gintaras Makarevičius – vienas ryškiausių Lietuvos šiuolaikinio vizualinio meno atstovų. Baigęs architektūros studijas tuometiniame technikume įstojo į tapybą Vilniaus dailės akademijoje. Dešimtajame dešimtmetyje meno lauke jis debiutavo ne kaip tapytojas, o kaip instaliacijų, objektų ir dokumentinių filmų kūrėjas.

Gana greitai G. Makarevičiaus kūryba buvo pastebėta tarptautiniu mastu. Ilgą laiką menininkui atstovavo Schleicher/Lange galerija Berlyne ir Paryžiuje. Jo kūrinių yra šiuolaikinio meno muziejuje KIASMA Suomijoje, Lietuvos Modernaus meno centre ir Nacionalinėje Dailės galerijoje bei privačiose kolekcijose.

Menininkas yra dalyvavęs daugelyje prestižinių tarptautinių šiuolaikinio meno parodų, tokių kaip Šiuolaikinio meno bienalė Manifesta 4 Vokietijoje (2002) ar Tarptautinis filmų festivalis La Rochelle Prancūzijoje (2005). 2010 m. darbai buvo pristatyti Turku muziejuje Suomijoje, 2009 m. – NABA muziejuje Milane. 2008 m.  už dokumentinį filmą „Žiemos paralelės“ (2007) kūrėjas apdovanotas Lugano (Šveicarija) kino festivalio pagrindiniu prizu. Tai vienas svarbiausių šiuolaikinio kino kūrėjams skiriamų apdovanojimų.

Vos baigęs studijas G. Makarevičius pradėjo dirbti ir teatre. Dabar jis – vienas ryškiausių Lietuvos scenografų, kuria scenovaizdžius Lietuvoje ir užsienyje. Dirba su tokiais režisieriais kaip Oskaras Koršunovas, Gintaras Varnas, Jonas Vaitkus, Éricas Lacascade’as. Menininkas apdovanotas Auksiniais scenos kryžiais už scenografijas Petro Vaičiūno komedijai „Patriotai“ (rež. J. Vaitkus), A. Strindbergo pjesei „Šmėklų sonata“ (rež. G. Varnas), Mariaus Ivaškevičiaus „Išvarymui“ (rež. O. Koršunovas) ir  A. Škėmos „Baltai drobulei“ (rež. Jonas Jurašas). Režisavo du spektaklius pagal rašytojos Anetos Anros dramas – „Katinas Temzėje“ ir „Bestija žydrom akim“ – Valstybiniame jaunimo teatre.

Gintaro Makarevičiaus meninė veikla apima dokumentiką, vaizdo instaliacijas, performansus, objektus ir scenografiją. Pastarąjį dešimtmetį menininkas labiausiai žinomas kaip dokumentinių filmų kūrėjas ir scenografas.

Personalinės parodos 
2016 – ,,Pasidavimas”, Titanikas, Vilniaus dailės akademija, Vilnius

2010 – „Piešiniai 2004-2010“, Šiuolaikinio meno centras, Vilnius

2008 – “Paralelės” – galerija schleicher+lange, Paryžius (,,Sibiro testament” premjera bei ,,Žiemos paralelės”)

2005 – vidéo surveillance_001, galerija schleicher+lange, Paryžius (Prancūzija)

2004 – Emisija 2004 – Vaskiči, Šiuolaikinio meno centras, Vilnius

1998 – Position and Strategy, Akademie Schloss Solitude, Štutgartas (Vokietija)

Scenografija 
Svarbesnės scenografijos

2004 m.
Sharon Lynn Joyce, Vykintas Baltakas „Cantio“ (rež. O. Koršunovas, OKT, Miuncheno bienalė, Vokietija)

2008 m.
D. Loher “Ruzvelto aikštė” (rež. G.Varnas, Kauno valstybinis dramos teatras)

P. Vaičiūnas “Patriotai” (rež. J.Vaitkus, Valstybinis Jaunimo teatras)

G. Donizetti „Meilės eliksyras“ (rež. O. Koršunovas, Operos ir baleto teatras)

2009 m.
A. Čechov „Dėdė Vania“ (rež. E. Lacascade, OKT)

2010 m.
F. G. Lorca “Publika” (rež. G.Varnas, Menų spaustuvė)

2011 m.
Shakespeare Ledi Makbet (rež. A. Latėnas, Valstybinis jaunimo teatras)
A. Strinberg “Šmėklų Sonata” (rež.G.Varnas, Klaipėdos dramos teatras)

M. Ivaškevičius “Išvarymas“ (rež. O. Koršunovas, Nacionalinis dramos teatras)

2012 m.
A. Škėma „Balta drobulė“ (rež. J. Jurašas, Kauno dramos teatras)

2013 m.
F. Molnar “Lilijomas” (rež. L. Bagossy, Nacionalinis dramos teatras)

Euripidas “Bakchantės” (rež. G. Varnas, Nacionalinis dramos teatras)

2014 m.
van Beethoven „Fidelio“ (rež. O. Koršunovas, Bergeno Nacionalinė opera) M. Frisch ,,Biografija:Vaidinimas“ (rež. G. Varnas, Nacionalinis Kauno dramos  teatras)
2015

T. Slabodzianek ,,Mūsų klasė“ (rež. O. Koršunovas, Oslo Nacionalinis dramos teatras)

2016 m.
V. Shakespeare ,, Akis už akį” (rež. O. Koršunovas, Dramatichnyj Dramos teatras Varšuvoje)

Sofoklis, Aischilas, Euripidas ,,Oidipo mitas“ (rež. G. Varnas, Nacionalinis dramos teatras)

2017 m.
Raminta Šerkšnytė “Penki Merės stebuklai” (rež. Kęstutis Jakštas, Nacionalinis Operos ir baleto teatras)

Sarah Kane “Apvalytieji”  (rež. Oskaras Koršunovas, Oslo Nacionalinis teatras)

Gotthold Ephraim Lessing "Natanas Išmintingasis" (rež. Gintaras Varnas, Nacionalinis Kauno dramos teatras)

Filmografija 
VASKIČI (VASKICHI) (2003 – 2004, 17 min, DVD):

2007 „War Of The Buttons“ – Children And The World Of War, Arhus Kunstbygning, Danija

2006 “Krieg der Knopfe”, Ursula Blickle Stiftung, Vokietija

52 Oberhauseno tarptautinis filmų festivalis (Short Film Festival Oberhausen), Vokietija

2005 Festival International du Film de La Rochelle, Prancūzija

vidéo surveillance_001, galerie schleicher+lange, Paryžius, Prancūzija

2004 „Emisija 2004 – Vaskichi“ (personalinė paroda),  Šiuolaikinio meno centras, Vilnius

„I Am Here and You Are There“, Galerie fuer Zeitgenoessische Kunst, Leipcigas, Vokietija

“EU Positive”, Art Academie, Berlynas , Vokietija

“Instant Europe”, Villa Manin Centre for Contemporary Art, Italija

„video surveillance_001“ galerie schleicher&lange, Paryžius, Prancūzija

GIMINĖS (RELATIVES) ( 2000. 24 min. BETA) :

2000 “Innocent Life”, Šiuolaikinio meno centras, Vilnius

2002 “Public Relations”, Central House of Artist, Maskva, Rusija

2004 „video surveillance_001“ galerie schleicher&lange, Paryžius, Prancūzija

DUOBĖ (THE PIT) ( 2001 –2002. 45 min. BETA. DVD) :

2001 “The Baltic Times”. Contemporary Art from Estonia , Latvia and Lithuania. Museum of Modern Art , Zagrebas (2002 – Galerie im Taxipalais, Insbrukas)

“Self-esteem. Lithuanian Art 01”, Šiuolaikinio meno centras, Vilnius

2002 “Changing Society: Lithuania”,  Frankfurter Kunstverein, Frankfurtas prie Maino, Volietija

Rauma Biennale Balticum ’02. Rauma Art Museum, Suomija

2003 Andrew Kreps Gallery, Niujorkas, JAV

2004 „video surveillance_001“ galerie schleicher&lange, Paryžius, Prancūzija

2005 Festival International du Film de La Rochelle, Prancūzija

NAICAI ( 2002. 19 min. DVD) :

2007  e-flux VIDEO RENTAL   Centre culturel suisse, Paryžius

2007 e-flux VIDEO RENTAL Carpenter Center for the Visual Arts, Cambridge, MA

2006 e-flux VIDEO RENTAL   Arthouse Texas, Ostinas, JAV

e-flux VIDEO RENTAL  Mucsarnok – Kunsthalle Budapest, Vengrija

2003 „24/7 Wilno-Nueva York“, Šiuolaikinio meno centras, Vilnius

2003 Andrew Kreps Gallery , Niujorkas, JAV

2004 CAC TV

2002 “Tinklai” International Short Film Festival, Vilnius.

KARŠTAS (Hot)  ( 1999. 12 MIN. DVD) :

Lietuvos Nacionalinės dailės galerijos kolekcijoje

1999 “NL-LT”. Begane Grond, Utrechtas, Olandija

2000 “Parallel Progressions”. Šiuolaikinio meno centras, Vilnius

2002 “Manifesta 4”. European Biennial of Contemporary Art, Frankfurtas prie Maino, Vokietija

“Geschichte(n)” . Salzburger Kunstverein, Zalcburgas, Austrija

2003 “World Wide Video Festival”, Amsterdamas, Olandija

ARTE Channel, Olandija

2004 “Criss – Cross”, NIFCA (Tęstinis projektas po Europos šalis)

„The Others Are Me“ Bunkier Sztuki, Krokuva , Lenkija

KALBA IŠ PRAEITIES (LANGUAGE FROM THE PAST) (2004. 11, 47 min, DVD):

2004 „I Am Here and You Are There“, Galerie fuer Zeitgenoessische Kunst, Leipcigas, Vokietija

2006 “Face the Unexpected”, Hartware Medien Kunstverein, Dortmundas, Vokietija

“52 International Short Film Festival Oberhausen, Vokietija

Pripažinimas

Apdovanojimai 

2008 Auksinis scenos kryžius

2012 Auksinis scenos kryžius

2008 Lugano kino festivalio pagrindinis prizas (Šveicarija)

2013 Auksinis scenos kryžius

2017 Lietuvos nacionalinė kultūros ir meno premija

Rezidencijos ir stipendijos 
 „Cite Internationale des Arts“ (Paryžius, Prancūzija, 2003 m.)
 „Metal“ (Londonas, D. Britanija, 2002 m.)
 Džordžo Sorošo fondo stipendija (1999 m.)
 „Civitella Ranieri Center“ (Italija, 1998 m.)
 „Künstlerhaus Boswill“ (Šveicarija, 1997 m.).

Šaltiniai 

http://www.mmcentras.lt/autoriai/gintaras-makarevicius/598 
http://www.vda.lt/lt/titanikas/naujienos/gintaras-makarevicius-pasidavimas

Lietuvos dailininkai
Lietuvos pedagogai
Lietuvos kino režisieriai
Lietuvos scenografai
Lietuvos nacionalinės kultūros ir meno premijos laureatai